CELEX: C2006/131/18
Language: lv
Date: 2006-06-03 00:00:00
Title: Lieta C-177/04: Tiesas (virspalāta) spriedums  2006. gada 14. martā  — Eiropas Kopienu Komisija pret Francijas Republiku (Valsts pienākumu neizpilde — Direktīva 85/374/EEK — Atbildība par preci ar trūkumiem — Pienākumu neizpildi konstatējošs Tiesas spriedums — Neizpilde — EKL 228. pants — Naudas sods — Sprieduma daļēja izpilde procesa laikā)

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/10
            
         Tiesas (virspalāta) spriedums 2006. gada 14. martā — Eiropas Kopienu Komisija pret Francijas Republiku
   (Lieta C-177/04) (1)
   
   (Valsts pienākumu neizpilde - Direktīva 85/374/EEK - Atbildība par preci ar trūkumiem - Pienākumu neizpildi konstatējošs Tiesas spriedums - Neizpilde - EKL 228. pants - Naudas sods - Sprieduma daļēja izpilde procesa laikā)
   (2006/C 131/18)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — G. Valero Hordana [G. Valero Jordana] un B. Stromskis [B. Stromsky], pārstāvji)
   
      Atbildētāja: Francijas Republika (pārstāvji — Ž. de Bergess [G. de Bergues] un R. Lūsli [R. Loosli], pārstāvji)
   Priekšmets
   Valsts pienākumu neizpilde — Tiesas 2002. gada 25. aprīļa sprieduma lietā C-52/00 saistībā ar Padomes 1985. gada 25. jūlija Direktīvas 85/374/EEK par dalībvalstu normatīvo un administratīvo aktu tuvināšanu attiecībā uz atbildību par produktiem ar trūkumiem (OV L 210, 29. lpp.) nepareizu transponēšanu, neizpilde — Francijas Civilkodeksa normu negrozīšana — Prasība noteikt soda naudu
   Rezolutīvā daļa:
   
               1)
            
            
               turpinot uzskatīt, ka preces ar trūkumiem izplatītājs atbild tāpat kā ražotājs, kad pēdējais nav identificējams, arī tad, ja izplatītājs cietušajai personai saprātīgā termiņā ir atklājis tās personas identitāti, kas tam preci ir piegādājusi, Francijas Republika nav veikusi pasākumus pilnīgai 2002. gada 25. aprīļa sprieduma lietā C-52/00 Komisija/Francija par Padomes 1985. gada 25. jūlija Direktīvas 85/374/EEK par dalībvalstu normatīvo un administratīvo aktu tuvināšanu attiecībā uz atbildību par produktiem ar trūkumiem 3. panta 3. punkta transpozīciju izpildei un tādējādi nav izpildījusi pienākumus, ko tai uzliek EKL 228. pants;
            
         
               2)
            
            
               Francijas Republikai ir jāmaksā Komisijai kavējuma nauda, ieskaitot to kontā “Eiropas Kopienu pašu resursi”, EUR 31 650 apmērā par katru dienu, kurā netiek veikti vajadzīgie pasākumi pilnīgai iepriekš minētā 2002. gada 25. aprīļa sprieduma lietā Komisija/Francija izpildei, no šī sprieduma pasludināšanas brīža līdz minētā 2002. gada 25. aprīļa sprieduma pilnīgai izpildei;
            
         
               3)
            
            
               Francijas Republika atlīdzina tiesāšanās izdevumus.
            
         
      (1)  OV C 118, 30.04.2004.